Sa pantawong pisiyolohiya asin sikolohiya, an tanog iyo an resepsyon nin mga wave sagkod an saindang persepsyon sa paagi kan hutok. Solamenteng mga akostikong wave sana na may prekwensya na yaon sa rangong harus 20 Hz asin 20 kHz, an awdyo prekwensya na rango, an kayang madangog kan mga tawo. Sa ere sa atmosperikong presyon, nagrerepresenta ini nin mga tanog na may mga wavelength na 17 metro (56 ft) hasta 1.7 sentimentro (0.67 in). An mga tanog na mas halangkaw sa 20 kHz iyo inaapod na ultrasound asin iyo dae nadadangog kan mga tawo. An mga tanog na mas hababa sa 20 Hz iyo inaapod na infrasound. An manlainlain na mga ispesye nin hayop igwa nin baryenteng rango nin pandangog.